ต่อมาเวลา  16.20  น. เจ้าหน้าที่ได้นำศพของน้องเต้ ซึ่งห่อด้วยผ้าพลาสติกสีฟ้าเข็นออกมาจากห้องชันสูตรศพ เพื่อนำมาบรรจุในหีบศพ โดยเจ้าหน้าที่ทุกคนสวมถุงมือป้องกันการติดเชื้อ พร้อมใส่หน้ากากอย่างแน่นหนา ซึ่งก่อนที่จะบรรจุศพได้นำผ้าขาวห่อศพอีกหนึ่งชั้น จากนั้นนางจงรัก บุญมานุช มารดาของน้องเต้ ได้นำตุ๊กตาช้างสีเขียวพร้อมด้วยรถมอเตอร์ไซค์เด็กเล่น ซึ่งเป็นของเล่นชิ้นโปรดของน้องเต้ใส่ไปในหีบศพด้วย และขณะที่เคลื่อนศพ นางจงรักได้ร้องไห้โฮออกมา พร้อมกับตะโกนเสียงดังว่า